**Gitár**

A következő feladatban egy weboldalt kell készítenie a gitár bemutatására a feladatleírás és a minta szerint, valamint gitárművészek adataival kell dolgoznia.

(A két feladatrész egymástól ***függetlenül***, tetszőleges sorrendben megoldható.)

Az első feladatrészben a forrásként kiadott weboldalon kell módosításokat végeznie, a leírás és a minta alapján.

Nyissa meg a gitar.html állományt, és szerkessze annak tartalmát az alábbiak szerint:

1. A weboldal karakterkódolása UTF-8, nyelve magyar, a böngésző címsorában megjelenő cím „*Gitárok*” legyen.
2. A weboldal fejrészében helyezzen el hivatkozásokat a CSS/ mappából a gitar.css stíluslapra, valamint a JS/ mappából a gitar.js állományra a meglévő hivatkozások után.
3. A dokumentum jumbotron osztálykijelölővel formázott fejrész keretét formázza a meglévőkön túl a fej osztálykijelölővel, és helyezze el benne az img/ mappában található fej\_kep.png képet! A képhez sem címkét, sem alternatív szöveget nem kell megadnia.
4. A menüben helyezzen el egy új menüpontot a „*Története*” és „*Felépítése*” menüpontok közé! Az új menüpont szövege „*Hangja*” legyen, és a dokumentum hangja azonosítójú elemére mutasson a hivatkozása.
5. Az oldalon a tartalmi blokkok 6:6 arányú megjelenését javítsa 5:7 arányúra!
6. A „*Történet”* címsorhoz tartozó blokkban végezze el a következő módosításokat:
   1. A címsor utáni bekezdést vágja ketté, a második bekezdés kezdetét egy \* karakter jelöli! A \* karaktert törölje!
   2. A számozott listát alakítsa számozatlan listává, és formázza a tipusKepek azonosító kijelölővel!
   3. A blokk végén található kronika.jpg kép ne jelenjen meg a weblapon, de a forráskódban továbbra is maradjon ott a jelenlegi kódja.
7. A „*Felépítés*” címsorhoz tartozó blokkban végezze el a következő módosításokat:
   1. A gombon elhelyezett kép esetén, ha a kép valamiért nem tölthető be, akkor ugyanaz a helyettesítő szöveg jelenjen meg, mint amikor a felhasználó a kép fölé viszi az egeret.
   2. A blokk hármas szintű címsorait lássa el rendre a fej, a nyak és a test azonosítókkal!
8. Nyissa meg a gitar.css állományt, majd módosítsa a következők szerint:
   1. A fej osztályba sorolt elemek belső margója (bélése) legyen 0.
   2. A fej osztályba sorolt elemekben elhelyezett kép magassága 125px legyen.
   3. Ha a tipusKepek azonosítójú elemben egy listaelem fölé visszük az egeret, akkor az egérkurzor legyen pointer típusú, a háttérszíne pedig rgb(241, 241, 241).
9. Nyissa meg a gitar.js állományt, majd módosítsa a kepcsere() függvényt a következők szerint:
   1. Lássa el a függvényt egy tipus nevű paraméterrel!
   2. A függvény első sorában javítsa a betöltendő kép kiterjesztését .jpg-re!
10. Az oldalhoz adj hozzá egy gitárosok menüpontot, amelyre a <https://retoolapi.dev/vwLjxc/gitar> végponton található zenészeket listázza ki (unordered list)

***Minta:*** *(A megoldás szövegének tagolása felbontástól függően eltérhet a képen láthatótól.)*

